CELEX: 32010D0418
Language: hu
Date: 2010-06-17 00:00:00
Title: 2010/418/: A Bizottság határozata ( 2010. június 17. ) a 2004-es és 2005-ös spanyolországi kéknyelv-betegség elleni küzdelem járványügyi intézkedéseinek keretében felmerült kiadásokhoz történő uniós pénzügyi hozzájárulás megállapításáról (az értesítés a C(2010) 3804. számú dokumentummal történt)

29.7.2010   
            
            
               HU
            
            
               Az Európai Unió Hivatalos Lapja
            
            
               L 197/9
            
         A BIZOTTSÁG HATÁROZATA
   (2010. június 17.)
   a 2004-es és 2005-ös spanyolországi kéknyelv-betegség elleni küzdelem járványügyi intézkedéseinek keretében felmerült kiadásokhoz történő uniós pénzügyi hozzájárulás megállapításáról
   (az értesítés a C(2010) 3804. számú dokumentummal történt)
   (Csak a spanyol nyelvű szöveg hiteles)
   (2010/418/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 3. cikke (4) bekezdésére,
   mivel:
   
               (1)
            
            
               2004-ben és 2005-ben Spanyolországban kéknyelv-betegség előfordulását észlelték. A betegség megjelenése komoly veszélyt jelentett az Unió állatállományára nézve.
            
         
               (2)
            
            
               A 2004-es és 2005-ös spanyolországi kéknyelv-betegség elleni küzdelem járványügyi intézkedéseinek keretében a Közösség által nyújtott pénzügyi támogatásról szóló, 2005. szeptember 13-i 2005/650/EK bizottsági határozat (2) közösségi pénzügyi hozzájárulást biztosított Spanyolországnak a kéknyelv-betegség elleni küzdelemre irányuló, 2004-ben és 2005-ben végrehajtott járványügyi intézkedések kapcsán felmerült kiadásokhoz.
            
         
               (3)
            
            
               Az említett határozat a Bizottság által elvégzett helyszíni ellenőrzések eredményeitől függően első kifizetésként 2 500 000 EUR összeget írt elő.
            
         
               (4)
            
            
               Az említett határozat 6. cikkének (2) bekezdésével összhangban az Unió pénzügyi hozzájárulásának fennmaradó összegét az említett határozat keltétől számított hatvan napon belül benyújtott kérelem alapján kell kifizetni. Spanyolország 2005. november 11-én nyújtotta be kérelmét.
            
         
               (5)
            
            
               A 2005/650/EK határozat 4. cikkének (2) bekezdésével összhangban az Unió pénzügyi hozzájárulásának fennmaradó részét a 2009/470/EK határozat 40. cikkében leírt eljárással összhangban elfogadásra kerülő bizottsági határozatban kell megállapítani.
            
         
               (6)
            
            
               A Bizottság által a 2005/650/EK határozat 7. cikkének és az uniós pénzügyi hozzájárulás odaítélési feltételeinek megfelelően végzett ellenőrzések eredményei alapján a benyújtott kiadások teljes összege nem tekinthető támogatásra jogosultnak.
            
         
               (7)
            
            
               A Bizottság az észrevételeiről, a támogatható kiadások kiszámításának módjáról és a végső következtetésekről 2009. július 1-jén kelt levélben tájékoztatta Spanyolországot.
            
         
               (8)
            
            
               A fenti megfontolásokra való tekintettel most meg kell határozni a 2004-es és 2005-ös spanyolországi kéknyelv-betegség felszámolása és megfigyelése kapcsán felmerült támogatható kiadásokhoz történő uniós pénzügyi hozzájárulás teljes összegét.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A Spanyolországnak nyújtott uniós pénzügyi hozzájárulás
   A 2005/650/EK határozat értelmében a kéknyelv-betegség felszámolása kapcsán a 2004-ben és 2005-ben Spanyolországban felmerült kiadásokhoz történő uniós pénzügyi hozzájárulás teljes összege 2 850 183,00 EUR.
   2. cikk
   A kifizetésre vonatkozó szabályok
   Az uniós pénzügyi hozzájárulás fennmaradó összege 350 183,00 EUR.
   3. cikk
   Címzett
   Ennek a határozatnak a Spanyol Királyság a címzettje.
   
      Kelt Brüsszelben, 2010. június 17-én.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 155., 2009.6.18., 30. o.
   
      (2)  HL L 238., 2005.9.15., 19. o.